《大禹开山币歌》
清代·江昱

开山币自神禹遗，斑驳疑带衡华泥。幕文表役古仅华，随刊想华躬胼胝。

此时司空初升石夷野，考代当属虞帝制。九鼎沦亡法物尽，寸铜足宝参敦彝。

荆扬贡金错三品，八年帑给先不赀。或言太公始创九府法，得无好事矜赝私。

不知泉贝之利肇已久，洪范食货畴衍箕。禹采历山著典籍，读书不到徒多疑。

尧舛铸文缅在昔，况值帝终王始风会移。懋迁有无类粟帛，安能交易通毫釐。

奏庶艰鲜暨益稷，肯凭威令奔穷黎灵异。或称黄龙应龙助烈焚，亦非一手一足支。

将建平成地天绩，区区岂恃公句期。若论为民用民力，后何当逸前何疲。

舟车橇𣞶急己溺，伟义非可绳蚩蚩。后世动众急鼛鼓，水衡钱亦专所司。

本乎人情乃王道，漫云不距先祇台。摩挲镇日增累欷，姒氏明德遥堪追。

圣神所作定有赫，厌火应敌岣嵝碑。川泽山林佩以入，神奸不若纷远离。

要之至宝不论用，所贵即物能华德。直为万世作表式，珍重勿替同玄圭。

作者简介：（1706—1775）清江苏江都人，字宾谷，号松泉。诸生。少有圣童之名。安贫嗜学，被刘藻、沈德潜称为“国士”。通声音训诂之学，尤精《尚书》，著《尚书私学》，尝与程廷祚辨论《尚书》古文，袁枚目为“经痴”。亦长于诗，与厉鹗、陈章相倡和。有《韵歧》、《松泉诗集》、《潇湘听雨录》、《药房杂志》、《不可不知录》、《梅鹤词》。